polyglot-tagger/wikipedia-language-snippets-filtered huggingface dataset:
ஒளிரும் உயிரினங்கள், பெரும்பாலும் கடலில் வசிக்கின்றன. நன்னீரில் வசிக்கும் உயிரினங்களுக்கு, இத்தகைய ஆற்றல் பெரும்பாலும் இல்லை என்பதற்குக் காரணம் தெரியவில்லை. இருவகையான தாவரங்களில் சுடர் வீசக் கூடியவையாக உள்ளன. சில பாக்டீரியாக்களும், சில காளான்களுமே இத்தகையத் திறனைப் பெற்றுள்ளன.
கர்நாடக இசையில் அடிப்படைப் பயிற்சிகளை முடித்த இவர் தனது 17 ஆவது வயதில் கேரள கலாமண்டலத்தில் சேர்ந்தார். தனது படிப்புகளை முடித்த உடனேயே கேரள கலாமண்டலத்தில் கற்பிக்கத் தொடங்கினார். கலாமண்டலத்திலிருந்து கதகளி இசையின் பாடத்திட்டத்தை வெற்றிகரமாக முடித்த முதல் மாணவர்களில் கலாமண்டலம் கங்காதரனும் ஒருவர். சிறந்த கதகளி இசைக்கலைஞர் முண்டயா வெங்கிட கிருட்டிண பாகவதரின் கீழ் மூன்று மாதங்கள் பயிற்சி பெற்றார். பின்னர், 24ஆவது வயதில், இவர் தான் படித்தப் பள்ளியிலேயே ஆசிரியரானார். 1991இல், கலாமண்டலத்திலிருந்து அதன் துணை முதல்வராக ஓய்வு பெற்றார். அவரது மாணவர்கள் மற்றும் பின்தொடர்பவர்களால் அவர் ஆசான் என்று செல்லப்பெயர் பெற்றார். அவரது பிரபல மாணவர்களில் சிலர் கலாமண்டலம் ஐதர் அலி, சங்கரன் எம்ப்ராந்திரி, கலாமண்டலம் அரிதாஸ் மற்றும் கலாமண்டலம் சுப்பிரமணியம் ஆகியோர்.
கலாமண்டலம் கங்காதரன் இவர் கேரளாவைச் சேர்ந்த ஒரு முக்கிய கதகளி இசைக்கலைஞராவார். இவரது தனித்துவமான ஒழுங்குமுறையும் உச்சரிப்பும் கேரளாவிற்கு உள்ளேயும் வெளியேயும் ஒரு பெரிய பார்வையாளர்களைப் பெற்றுள்ளது. இவர் கலாமண்டலம் நீலகண்டன் நம்பீசனின் மிக முக்கியமான சீடராகவும், கதகளி இசைக்கலைஞர்களின் பல பிற்கால தலைமுறைகளின் ஆசிரியரகவும் இருந்தார். கேரளாவின் இரண்டு பாரம்பரிய கலை வடிவங்களான கதகளி மற்றும் கூடியாட்டம் ஆகியவற்றின் மறுமலர்ச்சிக்கு அர்ப்பணிக்கப்பட்ட ஒரு அமைப்பான மார்கியில் வருகை பேராசிரியராக இருந்தார். 2006 ஆம் ஆண்டில், சங்கீத நாடக அகாதமி விருதினால் கௌரவிக்கப்பட்டார்.
2006 ஆம் ஆண்டில், கலாமண்டலம் காந்தாரன் மதிப்புமிக்க சங்கீத நாடக அகாதமி விருதை அப்போதைய இந்திய குடியரசுத் தலைவர் ஆ. ப. ஜெ. அப்துல் கலாம் அவர்களிடமிருந்து பெற்றார். இவர் கலாமண்டலம் விருது, குருவாயூரப்பன் விருது, கேரள சங்கீத நாடக அகாடமி விருது மற்றும் பல விருதுகளைப் பெற்றுள்ளார். இவரது தனித்துவமான ஒழுங்குமுறை மற்றும் உச்சரிப்பு இவருக்கு கேரளாவிலும் வெளியேயும் ஒரு பெரிய ரசிகர் பட்டாளத்தை ஈட்டியுள்ளது. இவர் மார்கியில் வருகை பேராசிரியராக பணியாற்றியுள்ளார்.
சிறீ கலாமண்டலம் கங்காதரன் 2015 ஏப்ரல் 26 அன்று கொல்லத்தில் உள்ள ஒரு தனியார் மருத்துவமனையில் காலமானார். இவர் சில காலமாக நோய்வாய்ப்பட்டிருந்தார். நூற்றுக்கணக்கான மக்கள் முன்னிலையில், இவர் தனது வீட்டின் வளாகத்தில் முழு மாநில மரியாதைகளுடன் தகனம் செய்யப்பட்டார்.
கங்காதரன் 1936 ஜூன் 26 அன்று கேரளத்தின் கொல்லத்தின் ஓயூரில் பிறந்தார். இவரது பெற்றோர் புத்தன்மதத்தில் சங்கரன் பிள்ளை மற்றும் பார்வதியம்மா என்பராவார். தனது பத்து வயதில், கடக்காவூர் வேலுகுட்டி நாயரின் மாணவராக குரல் இசையைக் கற்கத் தொடங்கினார்.
இவர் தனது வாழ்நாளில், கேரளா, இந்தியா மற்றும் ஜப்பான், அமெரிக்கா, ஆஸ்திரேலியா, சீனா, பிஜி, இந்தோனேசியா மற்றும் ஈரான் உள்ளிட்ட பல வெளிநாட்டு நாடுகளில் பல கதகளி நடன நிகழ்ச்சிகளை நிகழ்த்தியுள்ளார்.
ஜோர்தானிய நிரந்தரத்தன்மையை நிலைநிறுத்தியதற்காக அப்துல்லா உள்நாட்டிலும் சர்வதேச அளவிலும் பிரபலமாக உள்ளார். மிக நீண்ட காலம் பணியாற்றிய அரபுத் தலைவரான இவர், இராயல் இசுலாமிய மூலோபாய ஆய்வு மையத்தால் 2016 ஆம் ஆண்டில் உலகின் மிகவும் செல்வாக்கு மிக்க முசுலிமாக கருதப்பட்டார். அப்துல்லா எருசலேமில் உள்ள முசுலீம் மற்றும் கிறித்துவ புனித தளங்களின் பாதுகாவலர் ஆவார், இது 1924 முதல் அவரது வம்சத்தால் நிலை நிறுத்தப்பட்டது.
1993 ஆம் ஆண்டில் அப்துல்லா ரானியா அல்-யாசினை மணந்தார். அவர்களுக்கு பட்டத்திற்குரிய இளவரசர் ஹுசேன், இளவரசி இமான், இளவரசி சல்மா மற்றும் இளவரசர் கசேம் ஆகிய நான்கு குழந்தைகள் உள்ளனர். 1999 இல் இறப்பதற்கு சில வாரங்களுக்கு முன்பு, ஹுசேன் அப்துல்லாவை தனது வாரிசு என்று அறிவித்தார். அப்துல்லா தனது தந்தைக்குப் பின் பட்டத்திற்கு வந்தார்.
1980 ஆம் ஆண்டில் தனது இராணுவ வாழ்க்கையைத் தொடங்கினார், ஜோர்தானிய ஆயுதப் படைகளில் பயிற்சி அதிகாரியாக இருந்தபோது. சாண்த்கர்சுக்குப் பிறகு, அப்துல்லா பிரித்தானிய இராணுவத்தில் இரண்டாவது லெப்டினெண்டாக நியமிக்கப்பட்டு, பிரித்தன் மற்றும் மேற்கு ஜெர்மனியில் ஒரு படைத் தளபதியாக ஒரு வருடம் பணியாற்றினார்.
அப்துல்லா தனது பள்ளிப்படிப்பை அம்மானில் தொடங்கினார், வெளிநாட்டில் கல்வியைத் தொடர்ந்தார். 1980 ஆம் ஆண்டில் ஜோர்தானிய ஆயுதப் படைகளில் பயிற்சி அதிகாரியாக தனது இராணுவ வாழ்க்கையைத் தொடங்கினார், பின்னர் 1994 இல் நாட்டின் சிறப்புப் படைகளின் தளபதியாக பொறுப்பேற்றார், மேலும் 1998 இல் அவர் ஒரு பிரதான தளபதியானார்.
அப்துல்லா அம்மான் அரசர் ஹுசேன், அவரது இரண்டாவது மனைவி, இங்கிலாந்து நாட்டைச் சேர்ந்த இளவரசி முனா என்பவருக்கும் முதல் குழந்தையாக, பிறந்தார். 1965 ஆம் ஆண்டில் மன்னர் ஹுசேன் அப்துல்லாவின் மாமா இளவரசர் காசனுக்கு இந்த பட்டத்தை மாற்றும் வரை மன்னரின் மூத்த மகனாக அப்துல்லா வாரிசாக இருந்தார்.
பொதுவாக அரபி-மலையாள எழுத்துக்களில் எழுதப்பட்ட மாப்பிளா பாடல்களின் மாலை வகை, உயர் ஆன்மீக அந்தஸ்தைப் பெற்றதாகக் கருதப்பட்ட இஸ்லாத்தின் பக்தியுள்ள ஆளுமைகளைப் பாராட்டுகிறது. பொதுவாக, இதுபோன்ற பெரும்பாலான படைப்புகள் சூஃபி புனிதர்களின் வாழ்க்கையில் கருப்பொருளாக இருந்தன. இந்த பாடல்களில் பெரும்பாலானவை இந்த புனிதர்களின் "தெய்வத் தன்மையுள்ள" செயல்களை விவரிக்கின்றன. மாப்பிளமார்களிடையே சூபித்துவம் வலுவான இடத்தைப் பெற்ற சகாப்தத்தில் பாடல்கள் பிரபலமடைந்தன. ஒவ்வொரு மாலாவும் பெரும்பாலும் தரிகாத் என்று அழைக்கப்படும் ஒரு சூபி ஒழுங்கின் தலைவருடன் ஒத்திருந்தது. அவர் கவிதைகளில் ஏராளமாக புகழப் பட்டார். பெரும்பாலும் மனித சக்திக்கு அப்பாற்பட்ட செயல்களை செய்கிறார். இவற்றில் பிரபலமானவை முகைதீன் மாலை, இரிபாய் மாலை, சாதுலி மாலை, அச்மீர் மாலை மற்றும் நபீசாத் மாலை போன்றவை. இவை ஒவ்வொன்றும் அந்தந்த சூபி கட்டளைகளுடன் ஒத்திருந்தன. கடைசியாக எகிப்தின் சூபி துறவி நபீசதுல் மிச்சிரியாவைப் பற்றியது, பொதுவாக சயீதா நபீசா என்று அழைக்கப்படுகிறது.
மாப்பிளா பாடல்கள் ஏழு நூற்றாண்டுகளுக்கும் மேலாக புழக்கத்தில் உள்ளது. முதல் தேதியிட்ட படைப்பு முகைதீன் மாலை என்ற வகை கி.பி 1607 இல் காதி முகம்மதுவால் வழங்கப்பட்டது. அதன்பிறகு இந்த வகையில் ஏராளமான இலக்கியப் உருப்படிகள் தயாரிக்கப்பட்டன; ஒரு அமைப்பின் கணக்கெடுப்பின்படி, இந்த 1600 க்கும் மேற்பட்ட உருப்படிகள், முழுமையான அல்லது துண்டு துண்டாக, 1976 வாக்கில் அறியப்பட்டன எனத் தெரிய வருகிறது. பல நூற்றாண்டுகளாக, மலபார் மாப்பிளமார்களின் வாழ்க்கையில் மத மற்றும் அரசியல் சூழல்களுக்கு ஏற்ப பல்வேறு வகையான மாப்பிளா பாட்டு இயற்றப்பட்டது. ஆரம்ப நூற்றாண்டுகள் முதன்மையாக பக்தி படைப்புகளை அடிப்படையாகக் கொண்டிருந்தன. காலனித்துவ சகாப்தம் பதப்பாட்டு எனப்படும் போர் பாடல் வகையால் குறிக்கப்பட்டது. பல நூற்றாண்டுகளில் காதல் கதைப்பாடல்கள் மற்றும் திருமண பாடல்கள் முதல் தத்துவ சிந்தனைகள், கடல் பயணங்கள் மற்றும் வெள்ள சோதனைகள் வரை பல வகைகளும் வளர்ந்தன.
பாடல்களில் பெரும்பாலும் அரபு மற்றும் மலையாளத்தைத் தவிர பாரசீக, இந்துஸ்தானி மற்றும் தமிழ் மொழிகளில் இருந்து சொற்களைப் பயன்படுத்துகின்றன. ஆனால் இலக்கண தொடரியல் எப்போதும் மலையாளத்தை அடிப்படையாகக் கொண்டுள்ளது. இவர்கள் மதம், காதல், நையாண்டி மற்றும் வீரம் போன்ற கருப்பொருள்களைக் கையாளுகிறார்கள். மேலும் பெரும்பாலும் பிறப்பு, திருமணம் மற்றும் இறப்பு போன்றச் சந்தர்ப்பங்களில் பாடப்படுகிறது. மாப்பிளா பாட்டு இன்று மலையாள இலக்கியத்தின் பாரம்பரியத்தின் ஒரு அங்கமாக அமைந்துள்ளது. மேலும் சிலர் மலையாள இலக்கியத்தின் மிகவும் பிரபலமான கிளையாக கருதுகிறார்கள். இது கேரளாவில் உள்ள அனைத்து மலையாள சமூகங்களும் கர்நாடகாவின் பேரி பேசும் சமூகங்களும் அனுபவிக்கிறது.
மாப்பிளா பாடல்கள் என்பது என்பது ஒருமுஸ்லீம் நாட்டுப்புற பாடல் வகையாகும் இது ஒரு மெல்லிசைக் கட்டமைப்பிற்குள் , அரபு மொழியுடன் கூடிய மலையாளத்தின் பேச்சுவழக்கு மொழியில், இந்தியாவின் கேரளாவில் உள்ள மலபார் பிராந்தியத்தின் மாப்பிளமார்களிடையே பாடப்பட்டு வருகிறது. மாப்பிளா பாடல்கள் ஒரு தனித்துவமான கலாச்சார அடையாளத்தைக் கொண்டுள்ளன. அதே நேரத்தில் கேரளாவின் கலாச்சார நடைமுறைகளுடன் நெருக்கமாகவும் இணைந்திருக்கின்றன.
17 ஆம் நூற்றாண்டு மாலாப்பாட்டு வகையின் பிற பிரபலமான படைப்புகளின் தொகுப்பைக் கண்டது. அதாவது அஹமதுல் கபீரின் இரிபாய் மாலை , உச்வத் மாலை மற்றும் மனந்தகத் குன்கிகோய தங்கல் எழுதிய வலியா நசீகத் மாலை .
மாப்பிளாப்பாட்டில் முதன்முதலில் தேதியிட்ட படைப்புகள் 17 ஆம் நூற்றாண்டைச் சேர்ந்தவை மற்றும் முதன்மையாக மாலை வகையைச் சேர்ந்தவையாகும்.
குலைப்புவகைப் புத்தாக்கம் வழக்கமாக புதிய தொழில்முனைவோராலும் வெளி ஆய்வாளராலும் உருவாக்கப்படுகிறதே தவிர இதில் சந்தைத் தலைமைகள் ஈடுபடுவதில்லை. சந்தை தலைமைகளின் வணிகச் சூழல் குலைப்புவகைப் புத்தாக்கங்கள் அவை சந்தைக்குள் முதலில் வரும்போதே அவற்றை நுழைய விடுவதில்லை. ஏனெனில் அவை போதுமான ஈட்டத்தைத் தருவதில்லை. மேலும் அவற்றின் வளர்ச்சி அரிதாக கிடைக்கும் நிதிவளங்களை நீடுதிறவகைப் புத்தாக்கத்தில் இருந்து வெளியேற்றிவிடும் இந்நிதிவளங்கள் நடப்புப் போட்டிக்கு ஈடுகொடுக்க தேவைப்படுகின்றன. வழக்கமான அணுகுமுறையில் குலைப்புவகைப் புத்தாக்கம் வளர நெடுங்காலம் எடுத்துக் கொள்ளும். இதனுடன் அமையும் இடர் மற்ற படிப்படியாக படிமலர்ச்சி முறையில் அமையும் புத்தக்கங்களை விட கூடுதலானது; ஆனால், ஒருமுறை இது சந்தைக்குள் புகுந்துவிட்டால் இது மிக வேகமாக ஊடுருவி நிலவும் சந்தைகளின்பால் பெருந்தாக்கத்தை விளைவிக்கும்.
புரட்சிகரமாக இருந்தாலும் கூட, அனைத்துப் புத்தாக்கங்களும் குலைப்புவகையின அல்ல. எடுத்துகாட்டாக, 19 ஆம் நூற்றாண்டின் இறுதியில் தோன்றிய முதல் தானூர்திகள் குலைப்புவகைப் புத்தாக்கமன்று; ஏனெனில், தொடக்க காலத் தானூர்திகள் செலவு மிகுந்தன மட்டுமல்ல ஆடம்பரமானவை. எனவே அவை நிலவிய சந்தையைக் குலைக்கவில்லை; குதிரை பூட்டிய வண்டிகளுக்கு மாற்றாகவும் அமையவில்லை. போக்குவரத்துச் சந்தை, 1908 இல் மலிவு விலை டிவகைப் போர்டு சீருந்து உருவாகும் வரை நிலைகுலையாமலே இருந்தது. இந்தத் பெருந்திரளாக வெளியிடப்பட்ட தானூர்திகள் குலைவுவகைப் புத்தாக்கமாக அமைந்தது. இது போக்குவரத்துச் சந்தையை முற்ரிலும் உருமாற்றிவிட்டது ஆனால், முந்திய முப்பது ஆண்டு தானூர்தி சந்தையைச் சற்றும் மாற்றவில்லை.
முதன்மைத் தொட்டி - ஒரு உப்பு நீர் கொண்ட தொட்டியாகும். இது 36 24 மீட்டர் அளவில் 6 மீட்டர் ஆழத்தில் அமைக்கப்பட்டுள்ள தொட்டியாகும். இந்தத் தொட்டியில் 5 மில்லியன் லிட்டர் உப்பு நீர் நிரப்பப்பட்டுள்ளது, மேலும் அங்கு 3500 வகையான கடல் விலங்குகள் வாழ்கின்றன.
சுறாத் தொட்டி - இந்தத் தொட்டி 7 க்கும் மேற்பட்ட பல்வேறு வகையைச் சேர்ந்த சுறாக்களைக் கொண்டு அமைந்துள்ளது. இந்த தொட்டியில், "சுறாவுக்கு உணவளிக்கவும்" என்ற வகையிலான பார்வையாளர்களை ஈர்க்கின்ற அமைப்பு அமைக்கப்பட்டு உள்ளது.
நன்னீர் பகுதி - நன்னீர்ப் பகுதியில் பல சிறிய வகையிலான விலங்குகளான பிரன்ஹா, அராபைமா கிகாஸ் மற்றும் எலக்ட்ரிக் ஈல் போன்றவை காணப்படுகின்றன.மியாரோ
அன்டசேனா சுரங்கப் பாதை - முதன்மைத் தொட்டியின் உள்ளே 80 மீட்டர் நீளமுள்ள ஒரு சுரங்கப் பாதையைப் போன்ற ஓர் அமைப்பு காணப்படுகிறது. அதில் ஒரு தானியங்கி பயணிக்கும் அமைப்பு உள்ளது. மற்றும் அது வெளியில் கூரையால் மூடப்பட்ட நிலையில் காணப்படுகிறது. இவ்வாறான வசதிகள் உள்ளதால் பார்வையாளர்கள் நீரில் நனைந்து போகாமல், அதே சமயம் நீருக்கடியில் உள்ள இயற்கைத் தோற்ற உணர்வைப் பெறும் வாய்ப்பு உள்ளது.
சுற்றுச்சூழல் அமைப்பு தொட்டி - சுற்றுச்சூழல் அமைப்பிற்காக அமைந்துள்ள தொட்டி கடற்பாசி, பவளம், மற்றும் க்ளோன்ஃபிஷ் மற்றும் குப்பீஸ் போன்ற சிறிய கடல் விலங்குகள் ஆகியவற்றைக் கொண்டு அமைந்துள்ளது.
ஆழ்கடல் பகுதி - இந்த ஆழ்கடல் பகுதி ஆழ்கடல் விலங்குகளைக் கொண்டு அமைந்துள்ளது. அவற்றில் பாதுகாக்கப்பட்ட ஆழ்கடல் விலங்குகள் காணப்படுகின்றன. அவை கண்ணாடிக் குழாயில் வைக்கப்பட்டு காட்சிக்கு உள்ளன.
இந்தோனேசியக் கடல் உலகம் அல்லது கடல் உலக அன்கோல் என்பது இந்தோனேசியாவின் ஜகார்த்தா, வடக்கு ஜகார்த்தாவில் உள்ள ஒரு கடல்சார் அருங்காட்சியகம் ஆகும். இது ஒரு பிரதான தொட்டி, ஒரு சுறா தொட்டி மற்றும் பல தொட்டிகளைக் கொண்டு அமைந்துள்ளது, மேலும் அங்கு வெள்ளை முதலைகளும் கண்காட்சியில் உள்ளன. கடல் உலக அன்கோலின் முதன்மைத்தொட்டி தென்கிழக்கு ஆசியாவின் மிகப்பெரிய நீர்வாழ் விலங்குகளை வளர்க்கின்ற தொட்டியாக அமைந்துள்ளது. இந்தோனேசியக் கடல் அருங்காட்சியகம் செப்டம்பர் 2014 இல் மூடப்பட்டது, ஆனால் மறுபடியும் 17 சூலை 2015 ஆம் நாள் முதல் மீண்டும் பொதுமக்களின் பார்வைக்காகத் திறந்து வைக்கப்பட்டுள்ளது. இந்த அமைப்பின் உரிமையாளர் நிறுவனம் உலகின் மிகப்பெரிய கடல் பூங்காவாக விரிவடையச் செய்வதற்கு நடவடிக்கைகளை மேற்கொண்டு வருகிறது.
ஈயம் ஆக்சைடு ) என்பது 34 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிவப்பு ஈயம் என்ற பெயராலும் இச்சேர்மம் அழைக்கப்படுகிறது. அடர் சிவப்பு அல்லது ஆரஞ்சு நிறத்தில் ஈய ஆக்சைடு ஒரு திண்மமாகக் காணப்படுகிறது. நிறமியாகவும், மின்கலன்கள், ஈயக் கண்ணாடிகள் தயாரிப்பதிலும், துரு எதிர்ப்பு முதனிலை சாயமாகவும் ஈயம் ஆக்சைடு பயன்படுத்தப்படுகிறது. கலப்பு இணைதிறன் சேர்மத்திற்கு ஈயம் ஆக்சைடு ஓர் எடுத்துக்காட்டாகும். மற்றும் என்ற இரண்டு இணைதிறன்களும் கலந்து ஈயம் இச்சேர்மத்தை உருவாக்குகிறது.
அறை வெப்பநிலையில் ஈயம் ஆக்சைடு நாற்கோண படிக வடிவத்தினை ஏற்கிறது. பின்னர் இது பியர்சன் குறியீடு 28, இடக்குழு , அலவுகளுடன் 170 கெல்வின் வெப்பநிலையில் செஞ்சாய்சதுர கட்டமைப்புக்கு உருமாறுகிறது. இந்த கட்ட மாற்றம் படிகத்தின் சமச்சீர்மையை மட்டுமே மாற்றுகிறது மற்றும் பரசுபர தூரங்களையும் கோணங்களையும் சற்று மாற்றியமைக்கிறது
விளைபொருள் மாசு சேர்ந்து அசுத்தநிலையிலுள்ளது. தூய சேர்ம்ம் தேவைப்படும் நிலையில் பொட்டாசியம் ஐதராக்சைடு கரைசல் சேர்த்து மாசை நீக்கலாம்.
எத்தனால் மற்றும் தண்ணீரில் சிவப்பு ஈயம் கரையாது. இருப்பினும் இது வயிற்றிலுள்ள ஐதரோகுளோரிக் அமிலத்தில் கரையும். எனவே இது உட்செலுத்தப்பட்டால் நச்சாகும். இவை தவிற கிளேசியல் அசிட்டிக் அமிலம், நீர்த்த நைட்ரிக் அமிலம் மற்றும் ஐதரசன் பெராக்சைடு கலவையிலும் கரையும்.
இரும்பு ஆக்சைடுகள் மற்றும் தனிமநிலை இரும்பு ஆகியவற்றுடன் ஈய ஆக்சைடு வினைபுரிந்து கரையாத இரும்பு , இரும்பு பிளம்பேட்டுகளைக் கொடுக்கிறது. இரும்பு பொருட்களின் மீது பூசப்படும் அரிமாணத் தடுப்பு ஈய அடிப்படை சாயங்களுக்கு இவ்வினையே அடிப்படையாகும்.
இயற்கை கனிமங்கள் ஏதும் அறியப்படவில்லை. தீவிர ஆக்சிசனேற்ற நிபந்தனைகளில் ஈய தாதுக்கள் மாற்றமடைந்து உருவாகிறது. ஆத்திரேலியாவின் நியு சவுத் வேல்சிலுள்ள புரோக்கன் மலையிலிருந்து இயற்கை மாதிரிகள் ஒரு சுரங்கத் தீயின் விளைவாக கிடைக்கின்றன.
பொட்டாசியம் பிளம்பேட்டுடன் ஈய அசிட்டேட்டைச் சேர்த்து வினைபுரியச் செய்தால் மஞ்சள் நிற கரையாத ஒற்றை நீரேற்றாக ஈய ஆக்சைடு கிடைக்கிறது. பின்னர் இதை இலேசாக சூடேற்றினால் நீரிலி நிலைக்கு மாறுகிறது.
500 செல்சியசு வெப்பநிலைக்கு சூடுபடுத்தினால் ஈய ஆக்சைடு, ஆக்சிசன் என இது சிதைவடைகிறது. 580 செல்சியசு வெப்பநிலையில் வினை முழுமையடைகிறது. .
சுஜா-உத்-தௌலா மராத்தியப் பேரரசின் மராத்தா கூட்டாளியான இமாத்-உல்-முல்கை வெறுத்தார். அதன் ஆட்சி சிக்கந்தராபாத் போருக்குப் பிறகு சதாசிவராவ் பாவின் ஆதரவுடன் உருவானது. இமாத்-உல்-முல்க், அகமது ஷா பகதூரை கண்மூடித்தனமாக எதிர்த்தார். பின்னர் இரண்டாம் ஆக்கிர் என்பவரை முகலாய ஏகாதிபத்திய சிம்மாசனத்தில் அமர்த்தினார். இரண்டாம் அலம்கீர் மற்றும் அவரது மகன் இளவரசர் அலி கௌகர் ஆகியோர் பெரும்பாலும் இமாத்-உல்-முல்க்கால் துன்புறுத்தப்பட்டனர், ஏனெனில் அவர்கள் அகமது ஷா துரானியுடனான அமைதியான நிபந்தனைகளை கைவிட மறுத்தனர். மேலும் அவர்கள் மராத்தியர்களுடனான உறவின் காரணமாக இமாத்-உல்-முல்கின் பதவி விலகலைக் கோரினர். .
இரண்டாம் முகலாய பேரரசர் ஆலம்கீர் கொலைக்கு வழிவகுக்கும் ஒரு சதித்திட்டத்தை உணர்ந்த இளவரசர் அலி கௌகர் தில்லியில் இருந்து தப்பி ஓடினார். சுஜா-உத்-தௌலா இளவரசர் அலி கௌகரை வரவேற்று பாதுகாத்தார். பின்னர் இளவரசர் தன்னை இரண்டாம் ஷா ஆலம் என்று அறிவித்து, முகலாய சாம்ராஜ்யத்தின் பிரதம அமைச்சராக சுஜா-உத்-தௌலாவை அதிகாரப்பூர்வமாக அங்கீகரித்தார். முகலாய பேரரசின் சிம்மாசனத்தில் மூன்றாம் ஷாஜகான் என்பவரை அமர வைத்து பெரும்பகுதியைக் கொள்ளையடித்த சதாசிவராவ் பாவ் மற்றும் அவரது படைகளை ஷா ஆலம் கடுமையாக எதிர்த்தார்.
சுஜா-உத்-தௌலா முகலாயப் பேரரசர் அகமது ஷா பகதூரின் பிரதம அமைச்சராக இருந்த சப்தர்ஜங்கின் மகனாவார். இவரது தந்தையைப் போலவே துணை அதிகாரிகளை ஒருங்கிணைப்பதற்கான திறன்களுக்காக சிறுவயதிலிருந்தே சுஜா-உத்-தௌலா அறியப்பட்டார். இந்த திறமை இறுதியில் இரண்டாம் ஷா ஆலம் என்பவரால் பிரதம அமைச்சராக தேர்ந்தெடுக்கப்படுவதற்கு வழிவகுத்தது.
வங்காள நவாபுகளின் பிரதேசங்கள் முதலாம் இராகோஜி போன்ஸ்லே மற்றும் அவரது மராத்தியப் படைகளால் அழிக்கப்பட்டபோது பல்வேறு சந்தர்ப்பங்களில் பிரபலமான அலிவார்டி கானுக்கு சுஜா-உத்-தௌலா உதவி செய்ததாக அறியப்படுகிறது. இதனால் சுஜா-உத்-தௌலா அலிவார்டி கானின் படைவீரர்களிடையே மிகவும் மரியாதைக்குரிய நபராக அறியப்பட்டார்.
1753 ஆம் ஆண்டில் முகலாய பேரரசின் பிரதம அமைச்சரான அவரது தந்தை சப்தர்ஜங் இறந்த பிறகு, முகலாய பேரரசர் அகமது ஷா பகதூர் அவர்களால் அடுத்த நவாபாக சுஜா-உத்-தௌலா அங்கீகரிக்கப்பட்டார்.
மழையற்ற வறண்ட காலம் என்பது பிப்ரவரி முதல் சூன் தொடக்கம் வரை இருக்கும். வடக்கு அரைக்கோளத்தை நோக்கி வீசும் தென்மேற்கு காற்று காரணமாக மழைக்காலங்களில் தமிழ்நாடு மழை பெய்கிறது. வடகிழக்கு காற்று காரணமாக குளிர்காலத்தில் தமிழ்நாட்டில் மழை பெய்யும். மாநிலத்தின் சாதாரணமாக ஆண்டு மழையளவு சுமார் 945 மிமீ ஆகும். இதில் 48% வடகிழக்கு பருவமழை வழியாகவும், 32% தென்மேற்கு பருவமழை வழியாகவும் பெய்கிறது. மாநிலமானது அதன் நீர்வளங்களை புதுப்பிக்க, மழையை முழுவதுமாக சார்ந்து இருப்பதால், பருவமழை தோல்விகள் கடுமையான நீர் பற்றாக்குறை மற்றும் கடுமையான வறட்சிக்கு வழிவகுக்கிறது.
தமிழகத்தின் காலநிலை இங்கு பெய்யும் மழையளவு மற்றும் வெப்பத்தைப் பொறுத்து வேறுபடுகிறது. கோப்பன் காலநிலை வகைப்பாட்டின் கீழ் தமிழ்நாட்டின் பெரும்பகுதி வெப்பமண்டல சவன்னா காலநிலையின் கீழ் வருகிறது. மேலும் மாநிலத்தின் ஒரு சிறிய பகுதி ஈரப்பதமான வெப்பமண்டல காலநிலையின் கீழ் வருகிறது; வறண்ட ஈரப்பதம் முதல் அரை வறண்ட வெப்பநிலை வரை மாநிலத்தின் காலநிலை இருக்கிறது. தோர்த்வைட் மற்றும் மாதரின் அணுகுமுறையின்படி , மாநிலத்தின் காலநிலை "அரை வறண்ட கோடை" என வகைப்படுத்தப்பட்டுள்ளது.
2015 தென்னிந்தியாவில் வெள்ளப்பெருக்கு (பெரும்பாலும் பாதிக்கப்பட்ட பகுதிகளான சென்னை, காஞ்சிபுரம் மற்றும் கடலூர்) நவம்பர் மாதத்தில், சென்னை 1,049 மிமீ மழை பெய்தது. நவம்பர் 1918ம் ஆண்டிற்கு பிறகு பெய்த கனமழையாக, இந்த மழைப்பொழிவு பதிவு செய்யப்பட்டது. சென்னை நகரில் ஏற்பட்ட இந்த வெள்ளப்பெருக்கு ஒரு நூற்றாண்டில் மிக மோசமானதாக விவரிக்கப்பட்டது.
குளிர்காலம் டிசம்பர் தொடக்கத்தில் தொடங்கி மார்ச் நடுப்பகுதியில் முடிவடைகிறது. குளிர்கால தட்பவெப்பநிலை இனிமையானதாக உள்ளது. இக்காலங்களில், பகல் பொழுது, பிரகாசமாகவும், வெயிலாகவும் இருக்கும். சூரிய ஒளி மிகவும் வெப்பமாக இருக்காது. சூரியன் மறைந்தவுடன் வெப்பநிலை வீழ்ச்சியடைந்து, பகலின் வெப்பம் குளிர்ந்த காலநிலைக்கு இடமளிக்கிறது.
தமிழ்நாட்டின் பருவகாலங்கள் தட்பவெப்பநிலையின் அடிப்படையில் நன்காகப் பிரிக்கப்படுகின்றன. தமிழ்நாட்டின் கோடைக்காலம், மார்ச், ஏப்ரல் மற்றும் மே மாதங்களில் ஏற்படுகிறது. மாநிலம் முழுவதும் கடுமையான வெப்பம் மற்றும் மழையால் வகைப்படுத்தப்படுகிறது.
மூன்றாவதாக தென்மேற்கு பருவமழை; இது தமிழ்நாட்டின் வேலூர், ஜவ்வாது மற்றும் ஏலகிரி மலைத்தொடர்களில் முக்கிய பங்கு வகிக்கிறது. இது சென்னைக்கு மழையை கொண்டு வர அதிக தீவிர மழை மேகங்களை உருவாக்குகிறது.
தமிழகம் ஏழு வேளாண்-காலநிலை மண்டலங்களாக வகைப்படுத்தப் பட்டுள்ளது: வடகிழக்கு, வடமேற்கு, மேற்கு, தெற்கு, அதிக மழை, அதிக உயரமுள்ள மலைப்பாங்கான மற்றும் காவிரி டெல்டா .
இந்தியாவிலுள்ள, தமிழ்நாட்டின் தட்பவெப்பநிலை , என்பது பொதுவாக வெப்பமண்டலக் காலநிலையாகும். இது மழைக்காலங்களில் தவிர ஆண்டு முழுவதும் வெப்பமான காலநிலையைக் கொண்டுள்ளது.
வடகிழக்கு பருவமழை; அக்டோபர் முதல் டிசம்பர் மாதங்கள் வரை மத்தியதரைக் கடலில் பகுதிலிருந்து வெளிப்படும் வெப்பமண்டலக் காற்றுகளால் மேற்கிருந்து ஆதிக்கம் செலுத்தும் மழையாகும்
மேம்பட்ட மழை; மழைக்காலத்தின் பின்னடைவின் போது அந்தமான் தீவுகளின் சுற்றுப்புறத்தில் வெளிவரும் வெப்பமண்டல சூறாவளிகளில் இருந்து வரும் மழை;
பின்னர் அவர் 1962 இல் புது தில்லியில் உள்ள தேசிய நாடகப் பள்ளியில் பட்டம் பெற்றார். பின்னர் இப்ராஹிம் அல்காசி தலைமையில். 1969 மற்றும் 1972க்கும் இடையில், இவர் புது தில்லியிலுள்ள சர்தார் படேல் வித்யாலயாவில் நாடக பயிற்றுநராக பணியாற்றினார். பின்னர், இந்த இணை பெங்களூருக்கு திரும்பியது. இங்கே கராந்த் சில திரைப்படங்களில் நடிப்பது மற்றும் இசையமைப்பது போன்ற முயற்சிகளில் இடுபட்டார். இந்த முயற்சிகளில் கிரீஷ் கர்னாட் மற்றும் யு. ஆர். அனந்தமூர்த்தி போன்றவர்களுடன் தொடர்பு கொண்டிருந்தார்.
பின்னர் இவர் தேசிய நாடகப் பள்ளிக்கு திரும்பினார். இந்த முறை 1977 இல் அதன் இயக்குநராக இருந்தார். தேசிய நாடகப் பள்ளியின் இயக்குநராக, கராந்த் இந்தியாவின் தொலைதூர மூலைகளுக்கு அரங்குகளை அழைத்துச் சென்றார். தமிழ்நாட்டில் மதுரை போன்ற தொலைதூர இடங்களில் பல பட்டறைகளை நடத்தினார். தேசிய நாடகப் பள்ளியின் இயக்குநராக பணியாற்றிய பின்னர், மத்தியப் பிரதேச அரசு அவரை பாரத பவனின் உதவியுடன் இரங்கமண்டலம் தகவல் தொடர்பு அமைப்பிற்குத் தலைமை தாங்க அழைத்தது.
பாபுகோடி வெங்கடரமண கராந்த் இவர் இந்தியாவிவின் ஒரு பிரபலமான திரைப்பட மற்றும் நாடக ஆளுமையாவார். இவரது வாழ்நாள் முழுவதும் கன்னடத்திலும் இந்தி மொழியிலும் நவீன இந்திய நாடகத்தின் இயக்குனராகவும், நடிகராகவும் மற்றும் இசைக்கலைஞராகவும் இருந்தார். கன்னட மற்றும் இந்தியில் புதிய அலை சினிமாவின் முன்னோடிகளில் ஒருவரான இவர் தெற்கு கன்னடத்தில் பிறந்தார்.
அதன்பிறகு, கராந்த் தனது மனைவி பிரேமா கராந்துடன் பெங்களூருவின் பழமையான நாடகக் குழுக்களில் ஒன்றான "பெனக்கா" என்பதை அமைத்தார். இது பெங்களூரு நகர கலாவிடருவின் சுருக்கமாகும். பின்னர், பிரேமா டெல்லியில் கற்பித்தல் பணியை மேற்கொண்டார். தொடர்ந்து கராந்தை தேசிய நாடகப் பள்ளி மூலம் ஆதரித்தார். இவர் தேசிய நாடகப் பள்ளியில் பட்டம் பெற்ற பிறகு திரும்பினார். இறுதியில் அதன் இயக்குநரானார்.
1929 ஆம் ஆண்டில் தெற்கு கன்னட மாவட்டத்தின் பந்த்வால் வட்டத்தில் பாபுகோடிக்கு அருகிலுள்ள மஞ்சி என்ற கிராமத்தில் பிறந்த கராந்தின் நாடகத்துறையின் ஆர்வம் சிறு வயதிலேயே தொடங்கியது. இவர் மூன்றாம் பருவத்தில் படிக்கும்போதே நாடகத்துடனான இவரது முதல் முயற்சி - பி.கே.நாராயணன் இயக்கிய நன்னா கோபாலா என்ற நாடகத்தில் நடித்தார்.
இவர் தேசிய நாடகப் பள்ளியின் பழைய மாணவராகவும் பின்னர் அதன் இயக்குநராகவும் இருந்தார். பல வெற்றிகரமான நாடகங்களை இயக்கியுள்ள இவர், கன்னட சினிமாவில் விருது பெற்ற பல படைப்புகளை இயக்கியுள்ளார். இந்திய அரசு இவருக்கு பத்மஸ்ரீ விருது வழங்கியது.
பின்னர் இவர் வீட்டை விட்டு ஓடிவந்து புகழ்பெற்ற குப்பி வீரண்ணா நாடக நிறுவனத்தில் சேர்ந்தார். அங்கு இவர் ராஜ்குமார் உடன் பணிபுரிந்தார். அவர் ஒரு புதிய வாழ்க்கையைத் தொடங்கினார்.
குப்பி வீரண்ணா இவரை கலையில் முதுகலைப் பட்டம் முடிக்க வாரணாசிக்கு அனுப்பினார். அங்கு குரு ஓம்கார்நாத் தாக்கூரின் கீழ் இந்துஸ்தானி இசையில் பயிற்சியும் பெற்றார்.
பண்டைய எகிப்தின் குறிப்புகள், பார்வோன் அக்கெனதென், தான் சீரமைத்த அதின் சமயக் கொள்கைகளை தன் குடிமக்கள் மீது வலுக்கட்டாயமாக திணித்தார் எனக்குறிப்பிடுகிறது.எகிப்தில் முக்கியத்தும் பெற்ற அமூன் கடவுள் உள்ளிட்ட பல கடவுள்களின் பெயரை மாற்றிக் குறிப்பிட்டார். பண்டைய எகிப்தின் அனைத்து கடவுள்களையும், தான் வனங்கும் சூரியக் கடவுளான அதெனுக்கு கீழாகக் கருதி வழிபட வைத்தார். ஓரசு தெய்வத்தின் கண் வடிவத்தைத் தாயத்தாக கழுத்தில் கட்டி கொள்ள மக்களை வலியுறுத்தினார். பார்வோன் அக்கெனதெனின் இறப்பிற்குப் பின்னர் பத்தாண்டுகளில், பண்டிய எகிப்தில், பழைய சமய வழிபாடுகள் மீண்டும் படிப்படியாக வளரத்துவங்கியது.
அக்கெனதெனின் கல்லறைக் கோயிலில் அகழாய்வில் கண்டெடுத்த முக்கியமான அமர்னா கடிதங்கள் மூலம், அக்கெனதெனின் ஆட்சி முறை, பண்டைய எகிப்தின் வெளிநாட்டுக் கொள்கைகள் அறியமுடிகிறது. மெசொப்பொத்தேமியா உள்ள மித்தானி, இட்டைட்டு, அசிரிய மன்னர்கள், எகிப்திய பார்வோன்களுக்கு, களிமண் பலகைகளில் ஆப்பெழுத்தில் எழுதிய கடிதங்கள் வாயிலாக நிதியுதவியாக கட்டித் தங்கம் கேட்டதையும், பார்வோன் அக்கெனதெனை தங்களின் பேரரசராக ஏற்றதும் தெரியவருகிறது. மித்தானி இராச்சிய மன்னர் தன் மகள் தாடுக்கெப்பாவை அக்கெனதெனுக்கு மணமுடித்துக் கொடுத்தார் என்ற செய்தி அமர்னா கடிதங்கள் மூலம் தெரியவருகிறது.
இவர் தனது இஷ்ட தெய்வமான சூரியக் கடவுளான இராவின் சூரியக் கதிர்களின் தேவதையான அதின் வழிபாட்டை பண்டைய எகிப்தில் புகுத்தியவர். அதின் கடவுளைப் பெருமைபடுத்தும் வகையில், தனது ஐந்தாம் ஆண்டு ஆட்சியின் போது, தனது இயற்பெயரான நான்காம் அமென்கோதேப் என்பதை அக்கெனதேன் எனப்பெயர் மாற்றிக் கொண்டவர். மேலும் எகிப்தில் பல கடவுள் வழிபாட்டை ஒழித்து மக்கள் அனைவரும் அதின் கடவுளை மட்டும் வழிபடும் ஓரிறைக் கொள்கையை நடைமுறைப்படுத்தினார்.
இவரது பட்டத்து இராணி நெஃபர்டீட்டீ அழகும், அறிவும் நிரம்பியவள். அக்கேனதெனின் மறைவிற்குப் பின் பத்தொன்பதாம் வம்ச மன்னர்கள், அக்கெனதென் நிறுவிய கல்லறைகள் மற்றும் கோயில்கள் அழித்ததுடன், எகிப்திய மன்னர்களின் பட்டியலிலிருந்து அக்கெனதேனின் பெயர் நீக்கப்பட்டது. மேலும் அவரது ஓரிறை வழிபாட்டுக் கொள்கை ஒழிந்து, எகிப்தில் மீண்டும் பாரம்பரியக் கடவுள்களின் வழிபாடு படிப்படியாக வளர்ந்தது.
புது எகிப்து இராச்சியத்தை ஆண்ட எகிப்தின் பதினெட்டாம் வம்சத்தை சேர்ந்த பார்வோன் மூன்றாம் அமென்கோதேப் - இராணி தீயுவின் மகன் நான்காம் அமென்கோதேப் ஆவார்.
மூன்றாம் அமென்கோதேப் தனது ஆட்சியின் இறுதி எட்டு ஆண்டு காலம் வரை தன் மகன் நான்காம் அமென்கோதேப் எனும் அக்கெனதேனுடன் ஆட்சியை பகிர்ந்து கொண்டு ஆண்டார்.
அக்கெனதெனின் ஆட்சிக் காலத்தில் அனைத்துத் துறைகளிலும் கலைநயம் சிறப்பாக விளங்கியது. பண்டைய எகிப்தியக் கோயில்கள் மற்றும் பிரமிடுகள் மற்றும் கல்லறைகளில் அரச குடும்பத்தினர், பொது மக்கள், விலங்குகள் மற்றும் தாவரங்களின் சித்திரங்கள், உருவச்சிலைகள் நிறுவப்பட்டது.
அக்கெனதெனின் ஆட்சிக் காலத்தில் நிறுவப்பட்ட பெரும்பாலான கோயில்கள் மற்றும் கட்டிட அமைப்புகள், அவரின் இறப்பிற்குப் பின் எகிப்தின் பத்தொன்பதாம் வம்ச பார்வோன்களால் அழிக்கப்பட்டது. அழிக்கப்பட்ட கட்டிட கற்களை புதிதாக நிறுவப்பட்ட கல்லறைக் கோயில்களின் அஸ்திவாரக் கற்களாகப் பயன்படுத்தப்பட்டது.
பார்வோன் அக்கெனதெனனுக்கு நெஃபர்டீட்டீ,கியா, மெரிததென் மற்றும் தாடுக்கிபா என நான்கு மனைவியரும், சமென்கரே, மெரிததேன், மெக்கேததென், அன்கேஸ்செனமூன், நெபெர்நெபெருவாதென் தசெரித், நெபெநெருருரே, துட்டன்காமன் என எட்டு மகன்களும் இளவரசி செதெபென்ரே என்ற மகளும் இருந்தனர்.
பார்வோன் அக்கெதென் மற்றும் அவர்தம் இராணி நெஃபர்டீட்டீ மற்றும் குழந்தைகள் அதின் எனும் சூரியக் கடவுளின் கதிர்களை வழிபடும் சிற்பங்கங்களும், மற்றும் இராணி நெஃபர்டீட்டீயின் அழகிய சிற்பங்கள் கலைநயத்துடன் செதுக்கப்பட்டது.
பார்வோன் நான்காம் அமென்கொதேப் தனது ஆட்சிக் காலத்தின் ஐந்தாம் ஆண்டில் அமர்னா நகரத்தில் வருகை புரிந்து, தனது பெயரை அக்கெனதென் என அலுவல் முறைப்படி மாற்றிக் கொண்டார்.
கிபி பத்தொன்பதாம் நூற்றாண்டில் நடைபெற்ற தொல்லியல் அகழாய்வில், பார்வோன் அக்கெனதேன் நிறுவிய அமர்னா நகரமும், அதின் கடவுளின் கோயிலும் கண்டுபிடிக்கப்பட்டது.
கறுப்பு இர்டிஷ் (கசாக் மொழியில் காரா-இர்டிஷ், மற்றும் உருசிய மொழியில் செர்னி இர்டிஷ் ) என்ற பெயர் சில எழுத்தாளர்களால், குறிப்பாக ரஷ்யா மற்றும் கஜகஸ்தானில், ஆற்றின் மேல் பாதையில், அதன் மூலத்திலிருந்து ஜெய்சன் ஏரிக்குள் நுழைவதுவரை குறிப்பிடப்படுகிறது. பிளாக் இர்டிஷை என்ற சொல்லுக்கு மாறாக, வெள்ளை இர்டிஷ் என்ற சொல், ஜெய்சன் ஏரிக்கு கீழே உள்ள இர்டிஷ் ஆற்றைக் குறிக்க கடந்த காலத்தில் அவ்வப்போது பயன்படுத்தப்பட்டது; இப்போது இந்த பயன்பாடு பெரும்பாலும் வழக்கற்றுப் போய்விட்டது.